CELEX: 32012R0390
Language: da
Date: 2012-05-07 00:00:00
Title: Kommissionens gennemførelsesforordning (EU) nr. 390/2012 af 7. maj 2012 om ændring af forordning (EF) nr. 318/2007 om dyresundhedsmæssige betingelser for import af visse fugle til Fællesskabet samt karantænebetingelser herfor  EØS-relevant tekst

8.5.2012   
            
            
               DA
            
            
               Den Europæiske Unions Tidende
            
            
               L 121/18
            
         KOMMISSIONENS GENNEMFØRELSESFORORDNING (EU) Nr. 390/2012
   af 7. maj 2012
   om ændring af forordning (EF) nr. 318/2007 om dyresundhedsmæssige betingelser for import af visse fugle til Fællesskabet samt karantænebetingelser herfor
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 318/2007 (2) er der fastsat dyresundhedsmæssige betingelser for import af visse fugle til Unionen, bl.a. at kun fugle med oprindelse i tredjelande eller dele af tredjelande, der er opført i bilag I til nævnte forordning, må importeres til Unionen.
            
         
               (2)
            
            
               Filippinerne har anmodet Kommissionen om at tillade import til Unionen af fugle avlet i fangenskab fra en del af landets område i overensstemmelse med forordning (EF) nr. 318/2007. Kommissionens eksperter har aflagt et kontrolbesøg i Filippinerne for at vurdere, om de påkrævne dyresundhedsbetingelser for sådanne fugle og kontrolordninger er opfyldt.
            
         
               (3)
            
            
               Filippinerne har givet tilstrækkelige garantier for, at EU-reglerne i forordning (EF) nr. 318/2007 vil blive overholdt for så vidt angår importen til Unionen af fugle avlet i fangenskab fra en del af landets område, nemlig området National Capital Region of Manila (området omkring hovedstaden Manila). Denne del af Filippinernes område bør derfor optages i listen i bilag I til forordning (EF) nr. 318/2007.
            
         
               (4)
            
            
               Forordning (EF) nr. 318/2007 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I bilag I til forordning (EF) nr. 318/2007 indsættes følgende tekst:
   
               »3.
            
            
               Filippinerne: National Capital Region of Manila.«
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. maj 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 268 af 14.9.1992, s. 54.
   
      (2)  EUT L 84 af 24.3.2007, s. 7.